title: Решение 2009/1003/ОВППС на Съвета от 22 декември 2009 година за изменение на Обща позиция 2009/788/ОВППС за налагане на ограничителни мерки срещу Република Гвинея

text:
               23.12.2009

               BG

               Официален вестник на Европейския съюз

               L 346/51

      РЕШЕНИЕ 2009/1003/ОВППС НА СЪВЕТА

   от 22 декември 2009 година
   за изменение на Обща позиция 2009/788/ОВППС за налагане на ограничителни мерки срещу Република Гвинея
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 27 октомври 2009 г. Съветът прие Обща позиция 2009/788/ОВППС за налагане на ограничителни мерки срещу Република Гвинея (1) в отговор на тежките репресии от страна на силите за сигурност срещу политическите демонстранти в Конакри на 28 септември 2009 г.

               (2)

               Предвид сериозността на положението в Република Гвинея следва да бъдат наложени допълнителни ограничителни мерки срещу отделните членове на Националния съвет за демокрация и развитие (НСДР) и физическите и юридическите лица, и свързаните с тях образувания и органи, отговорни за тежките репресии и за политическата безизходица в страната.

               (3)

               Освен това в поместения в приложението към Обща позиция 2009/788/ОВППС списък на лицата, за които се прилагат ограничителните мерки, следва да бъдат включени и други свързани с НСДР физически или юридически лица, образувания или органи.

               (4)

               За прилагането на някои мерки са необходими допълнителни действия от страна на Съюза,

         ПРИЕ НАСТОЯЩОТО РЕШЕНИЕ:
   Член 1
   Обща позиция 2009/788/ОВППС се изменя, както следва:

               1.

               Член 1 се заменя със следното:
               „Член 1
               1.   Забраняват се продажбата, доставката, трансферът или износът за Република Гвинея от граждани на държавите-членки или от територията на държавите-членки, или чрез използване на плавателни съдове, плаващи под тяхно знаме, или чрез техни въздухоплавателни средства, на въоръжение и свързано с него оборудване от всякакъв вид, включително оръжия и боеприпаси, военни транспортни средства и оборудване, полувоенно оборудване и резервни части за тях, както и оборудване, което би могло да се използва за вътрешни репресии, независимо дали посочените са с произход от територията на държавите-членки или не.
               2.   Забранява се:

                           а)

                           оказването, пряко или непряко, на техническа помощ, брокерски услуги и други услуги, свързани с изделия, посочени в параграф 1, или с доставката, производството, поддръжката и употребата на такива изделия на физическо или юридическо лице, образувание или орган във, или за употреба в Република Гвинея;

                           б)

                           предоставянето, пряко или непряко, на финансиране или финансова помощ, свързани с изделия, посочени в параграф 1, включително по-специално предоставянето на безвъзмездни средства, заеми и застраховане за експортно кредитиране за всякакъв вид продажба, доставка, трансфер или износ на тези изделия или за предоставянето на свързани с тях техническа помощ, брокерски услуги или други услуги, на физическо или юридическо лице, образувание или орган във, или за употреба в Република Гвинея;

                           в)

                           съзнателното и преднамерено участие в дейности, чиято цел или резултат е заобикаляне на забраните, посочени в буква а) или б).“;

               2.

               Член 2 се заменя със следното:
               „Член 2
               1.   Член 1 не се прилага:

                           а)

                           по отношение на продажбата, доставката, трансфера или износа на несмъртоносно военно оборудване или оборудване, което би могло да се използва за вътрешни репресии, предназначено единствено за хуманитарни цели или за защита, или за програми за институционално изграждане на Организацията на обединените нации (ООН) и ЕС, или за операции по управление на кризи на ЕС и ООН;

                           б)

                           по отношение на продажбата, доставката, трансфера или износа на невоенни превозни средства, произведени или оборудвани с материали за осигуряване на балистична защита, предназначени единствено за осигуряване на защита на персонал на ЕС и неговите държави-членки в Република Гвинея;

                           в)

                           по отношение на предоставянето на техническа помощ, брокерски услуги и други услуги, свързани с такова оборудване или с такива програми и операции;

                           г)

                           по отношение на предоставянето на финансиране и финансова помощ, свързани с такова оборудване или с такива програми и операции,

                     при условие че износът и помощта са били предварително одобрени от съответния компетентен орган.
               2.   Член 1 не се прилага по отношение на защитните облекла, включително бронебойните жилетки и военните каски, временно изнесени за Република Гвинея от персонал на ООН, на ЕС или на неговите държави-членки, от представители на медиите, от хуманитарни работници, от персонал, работещ по програми за развитие, и от свързания с тези дейности персонал, единствено за тяхно лично ползване.“;

               3.

               Член 3, параграф 1 се заменя със следното:
               „1.   Държавите-членки предприемат необходимите мерки за предотвратяване на влизането или транзитното преминаване през техните територии на отделните членове на НСДР и свързаните с тях лица, изброени в приложението.“;

               4.

               Вмъква се следният член:
               „Член 3a
               1.   Замразяват се всички финансови средства и икономически ресурси, принадлежащи на, притежавани, държани или контролирани от отделните членове на НСДР и свързани с тях физически или юридически лица, образувания или органи, изброени в приложението.
               2.   Не се предоставят, пряко или непряко, никакви финансови средства или икономически ресурси на или в полза на физическите или юридическите лица, образуванията или органите, изброени в приложението.
               3.   Компетентният орган на дадена държава-членка може да разреши освобождаването на някои замразени финансови средства или икономически ресурси или предоставянето на някои финансови средства или икономически ресурси при условия, които сметне за подходящи, след като установи, че съответните финансови средства и икономически ресурси са:

                           а)

                           необходими за задоволяването на основните нужди на лицата, изброени в приложението, и на членовете на семействата им, които са на тяхна издръжка, включително разходи за храна, наем или ипотечен заем, лекарства и медицинско обслужване, данъци, застрахователни премии и такси за комунални услуги;

                           б)

                           предназначени изключително за заплащане на разумни по размера си професионални възнаграждения и възстановяване на направени разноски, свързани с предоставянето на правни услуги;

                           в)

                           предназначени изключително за заплащане на хонорари или такси за услуги, свързани с рутинно държане или поддържане на замразените финансови средства или икономически ресурси; или

                           г)

                           необходими за извънредни разходи, при условие че най-малко две седмици преди да даде разрешение компетентният орган е съобщил на компетентни органи на останалите държави-членки и Комисията причините, поради които смята, че следва да бъде предоставено конкретно разрешение.

                     Съответната държава-членка информира останалите държави-членки и Комисията за всички дадени съгласно настоящия параграф разрешения.
               4.   Чрез дерогация от параграф 1, компетентните органи на държавите-членки могат да разрешат освобождаването на някои замразени финансови средства или икономически ресурси, ако са изпълнени следните условия:

                           а)

                           финансовите средства или икономическите ресурси са предмет на обезпечение в рамките на съдебно, административно или арбитражно производство, учредено преди датата на включване на физическото или юридическото лице, образуванието или органа, посочен в член 3а, в приложението, или на съдебно, административно или арбитражно решение, постановено преди тази дата;

                           б)

                           финансовите средства или икономическите ресурси се използват изключително и само за удовлетворяване на обезпечени по този начин претенции, или уважени с такива решения претенции, в рамките, определени от приложимите законови и подзаконови актове, уреждащи правата на лица с такива претенции;

                           в)

                           обезпечението или решението не са в полза на физическо или юридическо лице, образувание или орган, изброени в приложението; и

                           г)

                           признаването на обезпечението или решението не противоречи на обществения ред в съответната държава-членка.

                     Съответната държава-членка информира останалите държави-членки и Комисията за всички дадени съгласно настоящия параграф разрешения.
               5.   Параграф 2 не се прилага при добавяне към замразени сметки на:

                           а)

                           лихви и други доходи от тези сметки, или

                           б)

                           плащания, дължими по договори, споразумения или задължения, сключени или възникнали преди датата, на която към тези сметки е започнала да се прилага настоящата обща позиция,

                     при условие че към всички такива лихви, други доходи и плащания продължава да се прилага параграф 1.“

         Член 2
   Приложението към Обща позиция 2009/788/ОВППС се заменя с приложението към настоящото решение.
   Член 3
   Настоящото решение влиза в сила на датата на приемането му.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 22 декември 2009 година.

            За Съвета

            Председател

         A. CARLGREN

      (1)  ОВ L 281, 28.10.2009 г., стр. 7.

      ПРИЛОЖЕНИЕ II

         СПИСЪК НА ЛИЦАТА, ПОСОЧЕНИ В ЧЛЕНОВЕ 3 И 3А

                  Име (и евентуални псевдоними)

                  Идентификационни данни (дата и място на раждане, № на паспорт/лична карта…)

                  Основания

                  1.

                  капитан Moussa Dadis CAMARA

                  дата на раждане: 01/01/64 или 29/12/68
                  паспорт: R0001318

                  президент на Националния съвет за демокрация и развитие (НСДР)

                  2.

                  дивизионен генерал Mamadouba (известен още като Mamadou) Toto CAMARA

                  дата на раждане: 01/01/46
                  паспорт: R00009392

                  министър на сигурността и на гражданската защита

                  3.

                  генерал Sékouba KONATÉ

                  дата на раждане: 01/01/64
                  паспорт: R0003405/R0002505

                  министър на националната отбрана

                  4.

                  полковник Mathurin BANGOURA

                  дата на раждане: 15/11/62
                  паспорт: R0003491

                  министър на далекосъобщенията и новите информационни технологии

                  5.

                  подполковник Aboubacar Sidiki (известен още като Idi Amin) CAMARA

                  дата на раждане: 22/10/1979
                  паспорт: R0017873

                  министър и постоянен секретар на НСДР (уволнен от армията на 26/01/09)

                  6.

                  майор Oumar BALDÉ

                  дата на раждане: 26/12/64
                  паспорт: R0003076

                  член на НСДР

                  7.

                  майор Mamadi (известен още като Mamady) MARA

                  дата на раждане: 01/01/54
                  паспорт: R0001343

                  член на НСДР

                  8.

                  майор Almamy CAMARA

                  дата на раждане: 17/10/75
                  паспорт: R0023013

                  член на НСДР

                  9.

                  подполковник Mamadou Bhoye DIALLO

                  дата на раждане: 01/01/56
                  паспорт: R0001855

                  член на НСДР

                  10.

                  капитан Koulako BÉAVOGUI

                  член на НСДР

                  11.

                  полицейски подполковник Kandia (известен още като Kandja) MARA

                  паспорт: R0178636

                  член на НСДР
                  директор на служба „Регионална безопасност на Labé“

                  12.

                  полковник Sékou MARA

                  дата на раждане: 1957 г.

                  член на НСДР
                  заместник-директор на националната полиция

                  13.

                  Morciré CAMARA

                  дата на раждане: 01/01/49
                  паспорт: R0003216

                  член на НСДР

                  14.

                  Alpha Yaya DIALLO

                  член на НСДР
                  национален директор на митниците

                  15.

                  полковник Mamadou Korka DIALLO

                  дата на раждане: 19/02/62

                  министър на търговията, промишлеността и МСП

                  16.

                  майор Kelitigui FARO

                  дата на раждане: 03/08/72
                  паспорт: R0003410

                  министър, главен секретар в президентството на републиката

                  17.

                  полковник Fodeba TOURÉ

                  дата на раждане: 07/06/61
                  паспорт: R0003417 /R0002132

                  губернатор на Kindia (бивш министър на младежта, освободен от министерския пост на 7/5/09)

                  18.

                  майор Cheick Sékou (известен още като Ahmed) Tidiane CAMARA

                  дата на раждане: 12/05/66

                  член на НСДР

                  19.

                  полковник Sékou (известен още като Sékouba) SAKO

                  член на НСДР

                  20.

                  лейтенант Jean-Claude (известен още като COPLAN) PIVI

                  дата на раждане: 01/01/60

                  член на НСДР
                  министър, отговарящ за сигурността на президента

                  21.

                  капитан Saa Alphonse TOURÉ

                  дата на раждане: 03/06/70

                  член на НСДР

                  22.

                  полковник Moussa KEITA

                  дата на раждане: 01/01/66

                  член на НСДР
                  министър и постоянен секретар на НСДР, отговарящ за връзките с институциите на републиката

                  23.

                  подполковник Aïdor (известен още като Aëdor) BAH

                  член на НСДР

                  24.

                  майор Bamou LAMA

                  член на НСДР

                  25.

                  г-н Mohamed Lamine KABA

                  член на НСДР

                  26.

                  капитан Daman (известен още като Dama) CONDÉ

                  член на НСДР

                  27.

                  майор Aboubacar Amadou DOUMBOUYA

                  член на НСДР

                  28.

                  майор Moussa Tiégboro CAMARA

                  дата на раждане: 01/01/68
                  паспорт: 7190

                  член на НСДР
                  министър към президентството, отговарящ за специалните служби за борба с наркотиците и тежката престъпност

                  29.

                  капитан Issa CAMARA

                  дата на раждане: 1954 г.

                  член на НСДР
                  губернатор на Mamou

                  30.

                  полковник д-р Abdoulaye Chérif DIABY

                  дата на раждане: 26/02/57
                  паспорт: 13683

                  член на НСДР
                  министър на здравеопазването и обществената хигиена

                  31.

                  Mamady CONDÉ

                  дата на раждане: 28/11/52
                  паспорт: R0003212

                  член на НСДР

                  32.

                  младши лейтенант Cheikh Ahmed TOURÉ

                  член на НСДР

                  33.

                  подполковник Aboubacar Biro CONDÉ

                  дата на раждане: 15/10/62
                  паспорт: 2443/R0004700

                  член на НСДР

                  34.

                  Bouna KEITA

                  член на НСДР

                  35.

                  Idrissa CHERIF

                  дата на раждане: 13/11/67
                  паспорт: R0105758

                  министър, отговарящ за връзките с обществеността, към президентството и министъра на отбраната

                  36.

                  Mamoudou (известен още като Mamadou) CONDÉ

                  дата на раждане: 09/12/60
                  паспорт: R0020803

                  държавен секретар, съветник по стратегическите въпроси и устойчивото развитие

                  37.

                  лейтенант Aboubacar Chérif (известен още като Toumba) DIAKITÉ

                  адютант на президента

                  38.

                  Ibrahima Khalil DIAWARA

                  дата на раждане: 01/01/76
                  паспорт: R0000968

                  специален съветник на Aboubacar Chérif „Toumba“ Diakité

                  39.

                  младши лейтенант Marcel KOIVOGUI

                  заместник на Aboubacar Chérif „Toumba“ Diakité

                  40.

                  г-н Papa Koly KOUROUMA

                  дата на раждане: 03/11/62
                  паспорт: R11914/R001534

                  министър на околната среда и устойчивото развитие

                  41.

                  майор Nouhou THIAM

                  дата на раждане: 1960 г.
                  паспорт: 5180

                  генерален инспектор на въоръжените сили
                  говорител на НСДР

                  42.

                  полицейски капитан Théodore (известен още като Siba) KOUROUMA

                  дата на раждане: 13/05/71
                  паспорт: служебен R0001204

                  сътрудник в кабинета на президента

                  43.

                  г-н Kabinet (известен още като Kabiné) KOMARA

                  дата на раждане: 08/03/50
                  паспорт: R0001747

                  министър-председател

                  44.

                  капитан Mamadou SANDÉ

                  дата на раждане: 12/12/69
                  паспорт: R0003465

                  министър в президентството, отговарящ за икономиката и финансите

                  45.

                  г-н Alhassane (известен още като Al-Hassane) Siba ONIPOGUI

                  дата на раждане: 31/12/61
                  паспорт: 5938/R00003488

                  министър в президентството, отговарящ за държавния контрол

                  46.

                  г-н Joseph KANDUNO

                  министър, отговарящ за одитите, за прозрачността и за доброто управление

                  47.

                  г-н Fodéba (известен още като Isto) KÉIRA

                  дата на раждане: 04/06/61
                  паспорт: R0001767

                  министър на младежта, на спорта и насърчаването на заетостта на младежите

                  48.

                  полковник Siba LOHALAMOU

                  дата на раждане: 01/08/62
                  паспорт: R0001376

                  министър на правосъдието, пазител на държавния печат

                  49.

                  д-р Frédéric KOLIÉ

                  дата на раждане: 01/01/60
                  паспорт: R0001714

                  министър на териториалното управление и политическите въпроси

                  50.

                  г-н Alexandre Cécé LOUA

                  дата на раждане: 01/01/56
                  паспорт: R0001757 /
                  дипломатически: R 0000027

                  министър на външните работи и на гвинейските граждани в чужбина

                  51.

                  г-н Mamoudou (известен още като Mahmoud) THIAM

                  дата на раждане: 04/10/68
                  паспорт: R0001758

                  министър на минното дело и енергетиката

                  52.

                  г-н Boubacar BARRY

                  дата на раждане: 28/05/64
                  паспорт: R0003408

                  държавен министър в президентството, отговарящ за строителството, териториалното устройство и общественото строително наследство

                  53.

                  Demba FADIGA

                  дата на раждане: 01/01/52
                  паспорт: документ за пребиваване FR365845/365857

                  член на НСДР, извънреден и пълномощен посланик,
                  отговарящ за отношенията между НСДР и правителството

                  54.

                  г-н Mohamed DIOP

                  дата на раждане: 01/01/63
                  паспорт: R0001798

                  член на НСДР
                  губернатор на Конакри

                  55.

                  сержант Mohamed (известен още като Tigre) CAMARA

                  член на силите за сигурност, принадлежащ към президентската гвардия „Koundara“

                  56.

                  г-н Habib HANN

                  дата на раждане: 15/12/50
                  паспорт: 341442

                  комитет по одит и надзор на стратегическите държавни сектори

                  57.

                  г-н Ousmane KABA

                  комитет по одит и надзор на стратегическите държавни сектори

                  58.

                  г-н Alfred MATHOS

                  комитет по одит и надзор на стратегическите държавни сектори

                  59.

                  капитан Mandiou DIOUBATÉ

                  дата на раждане: 01/01/60
                  паспорт: R0003622

                  директор на службата по печата на президентството
                  говорител на НСДР

                  60.

                  Cheik Sydia DIABATÉ

                  дата на раждане: 23/04/68
                  паспорт: R0004490

                  член на въоръжените сили
                  директор на разузнавателните и следствените служби в министерството на отбраната

                  61.

                  г-н Ibrahima Ahmed BARRY

                  дата на раждане: 11/11/61
                  паспорт: R0048243

                  генерален директор на гвинейските радио и телевизия

                  62.

                  г-н Alhassane BARRY

                  дата на раждане: 15/11/62
                  паспорт: R0003484

                  управител на Централната банка

                  63.

                  г-н Roda Namatala FAWAZ

                  дата на раждане: 06/07/47
                  паспорт: R0001977

                  бизнесмен, свързан с НСДР и предоставил финансова подкрепа на НСДР

                  64.

                  Dioulde DIALLO

                  бизнесмен, свързан с НСДР и предоставил финансова подкрепа на НСДР

                  65.

                  Kerfalla CAMARA KPC

                  генерален директор на Guicopress
                  бизнесмен, свързан с НСДР и предоставил финансова подкрепа на НСДР

                  66.

                  д-р Moustapha ZABATT

                  дата на раждане: 06/02/65

                  личен лекар и съветник на президента

                  67.

                  Aly MANET

                  движение „Dadis трябва да остане“

                  68.

                  Louis M’bemba SOUMAH

                  министър на труда, на административната реформа и на държавната служба

                  69.

                  Cheik Fantamady CONDÉ

                  министър на информацията и културата

                  70.

                  Boureima CONDÉ

                  министър на земеделието и животновъдството

                  71.

                  Mariame SYLLA

                  министър на децентрализацията и местното развитие


title: Решение (ЕС) 2015/1635 на Европейския парламент от 29 април 2015 година относно освобождаването от отговорност във връзка с изпълнението на бюджета на Службата на Органа на европейските регулатори в областта на електронните съобщения за финансовата 2013 година

text:
               30.9.2015

               BG

               Официален вестник на Европейския съюз

               L 255/162

      РЕШЕНИЕ (ЕС) 2015/1635 НА ЕВРОПЕЙСКИЯ ПАРЛАМЕНТ
      от 29 април 2015 година
      относно освобождаването от отговорност във връзка с изпълнението на бюджета на Службата на Органа на европейските регулатори в областта на електронните съобщения за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Службата на Органа на европейските регулатори в областта на електронните съобщения за финансовата 2013 година,

                  —

                  като взе предвид доклада на Сметната палата относно годишните отчети на Службата на Органа на европейските регулатори в областта на електронните съобщения за финансовата 2013 година, придружен от отговорите на Службата (1),

                  —

                  като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Службата на Органа във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Регламент (ЕО) № 1211/2009 на Европейския парламент и на Съвета от 25 ноември 2009 г. за създаване на Орган на европейските регулатори в областта на електронните съобщения (ОЕРЕС) и на Служба (5), и по-специално член 13 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 година относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (6),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (7), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол (A8-0081/2015),

         1.

            Освобождава от отговорност Управителния комитет на Службата на Органа на европейските регулатори в областта на електронните съобщения във връзка с изпълнението на бюджета на Службата за финансовата 2013 година/отсрочва своето решение за освобождаване от отговорност на Управителния комитет на Службата на Органа на европейските регулатори в областта на електронните съобщения във връзка с изпълнението на бюджета на Службата за финансовата 2013 година.

         2.

            Представя своите забележки в резолюцията по-долу.

         3.

            Възлага на своя председател да предаде настоящото решение, както и резолюцията, която е неразделна част от него, на Управителния комитет на Службата на Органа на европейските регулатори в областта на електронните съобщения, на Съвета, Комисията и Сметната палата и да осигури публикуването им в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 28.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 337, 18.12.2009 г., стр. 1.

         (6)  ОВ L 357, 31.12.2002 г., стр. 72.

         (7)  ОВ L 328, 7.12.2013 г., стр. 42.


title: 2008/899/ЕО: Решение на Комисията от 2 декември 2008 година за приемане на предложените гаранции във връзка с антидъмпинговата процедура относно вноса на лимонена киселина с произход от Китайската народна република

text:
               3.12.2008

               BG

               Официален вестник на Европейския съюз

               L 323/62

      РЕШЕНИЕ НА КОМИСИЯТА

   от 2 декември 2008 година
   за приемане на предложените гаранции във връзка с антидъмпинговата процедура относно вноса на лимонена киселина с произход от Китайската народна република
   (2008/899/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност (1) (“основният регламент”), и по-специално членове 8 и 9 от него,
   след консултации с Консултативния комитет,
   като има предвид, че:
   А.   ПРОЦЕДУРА

               (1)

               С Регламент (ЕО) № 488/2008 (2) Комисията наложи временни антидъмпингови мита върху вноса в Общността на лимонена киселина с произход от Китайската народна република (КНР).

               (2)

               След приемането на временните антидъмпингови мерки Комисията продължи разследването на дъмпинга, вредите и интереса на Общността. Окончателните констатации и заключения на това разследване са изложени в Регламент (ЕО) № 1193/2008 (3) за налагане на окончателно антидъмпингово мито и окончателно събиране на временното мито, наложено върху вноса на лимонена киселина с произход от КНР.

               (3)

               Разследването потвърди предварителните констатации за вредоносен дъмпинг, свързан с вноса на лимонена киселина с произход от КНР.

         Б.   ГАРАНЦИИ

               (4)

               След приемането на временни антидъмпингови мерки, шест съдействащи производители износители от КНР, а именно Anhui BBCA Biochemical, RZBC, TTCA, Yixing Union Biochemical, Laiwu Taihe Biochemistry и Weifang Ensign Industry, предложиха ценови гаранции в съответствие с член 8, параграф 1 от основния регламент. В тези гаранции производителите износители предложиха да продават разглеждания продукт на или над цената, елиминираща вредните ефекти на дъмпинга. Всеки производител износител предложи една минимална вносна цена за всички отделни видове продукти, за да се ограничи рискът от заобикаляне.

               (5)

               В допълнение на това предложенията предвиждат индексирането на минималните цени при положение, че цените на разглеждания продукт варират значително, а в частност, цените нарастват значително след разследвания период. Индексацията се извършва в съответствие с публичните международни котировки на царевица, която е основната суровина, използвана от производителите износители. Производителите износители обаче предложиха да фиксират минималните цени поне на нивото на невредоносната цена дори индексацията да доведе до понижаване на ценовото ниво.

               (6)

               Laiwu Taihe Biochemistry, на което бе предоставено третиране като дружество, работещо в условията на пазарна икономика, предложи да изчисли минималната си цена въз основа на нормалната стойност, установена по време на разследването.

               (7)

               Освен това, на първо място, с цел да се намали рискът от отклонение от цената посредством кръстосана компенсация на цените, производителите износители предложиха да докладват за всички техни продажби извън ЕС на клиентите, чиято организация или структура се простира извън ЕС, ако производителят износител продава на същите клиенти и в ЕС. На второ място, производителите износители се договориха да спазват определен ценови режим във връзка с тези продажби извън ЕС.

               (8)

               Производителите износители също ще предоставят на Комисията редовна и подробна информация относно своя износ за Общността, като по този начин гаранциите могат ефективно да се наблюдават от Комисията.

               (9)

               Следва също така да се отбележи, че Китайската търговска камара на вносителите и износителите на метали, минерали и химикали (CCCMC) се присъединява към шестте дружества, упоменати в съображение 4, и вследствие на това СССМС също ще взема активно участие в наблюдението на гаранциите. Поради това Комисията счита, че рискът от заобикаляне на договорените гаранции е ограничен.

               (10)

               След оповестяването на предложените гаранции производителите в Общността изразиха своето несъгласие с тях. Производителите в Общността изтъкнаха, че индексация, базирана на царевицата, е нецелесъобразна, тъй като други основни влагани елементи представляват важни вариращи компоненти на разходите, и предложиха наместо това индексация, базирана едновременно на суровината и на енергийните разходи. По отношение на забележките от страна на производителите в Общността и тяхното предложение за индексация, базирана и на енергийните разходи, следва да се отбележи, че енергията не е основен разход. Освен това не би имало ясена база за индексацията, тъй като нужната енергия може да бъде произвеждана от различни източници, като например въглища, природен газ или електричество.

               (11)

               Производителите в Общността също така изтъкнаха, че съществува висок риск от кръстосана ценова компенсация, защото производителите износители продават продукта, обхванат от гаранцията, на мултинационални дружества, т.е. обхванатия от гаранцията продукт може да бъде продаден на същия клиент на изкуствено ниски цени извън ЕО, за да се компенсират минималните цени в ЕО. С оглед на това следва да се отбележи, че по-голямата част от износните продажби за ЕО на дружествата се извършват за търговци, а не с мултинационални дружества. Независимо от това, за да се намали още повече остатъчният риск от кръстосана компенсация на някои определени дружества, предложенията съдържат специални клаузи за кръстосана компенсация във връзка с продажбите от въпросните дружества на тези клиенти от ЕО, чиято организация или структура се простира извън ЕС. Споменатите клаузи значително намаляват риска от кръстосана компенсация.

               (12)

               С оглед на това гаранциите, предложени от производителите износители, са приемливи.

               (13)

               С цел да се даде възможност на Комисията да наблюдава ефективно спазването на гаранциите от страна на дружествата, когато искането за допускане за свободно обращение е представено на съответните митнически органи, освобождаването от антидъмпингово мито ще се извърши, при условие че: i) се представи фактура по доброволната гаранция, съдържаща поне елементите, изброени в приложението към Регламент (ЕО) № 1193/2008; ii) внасяните стоки са произведени, транспортирани и фактурирани пряко от споменатото дружество на първия независим клиент в Общността; и iii) стоките, декларирани и представени на митницата, отговарят точно на описанието във фактурата за гаранция. Когато такава фактура не е представена или когато тя не съответства на представения на митницата продукт, следва съответно да се заплати приложимата ставка на антидъмпингово мито.

               (14)

               За да се гарантира по-нататък спазването на гаранциите, вносителите бяха уведомени с гореспоменатия регламент на Съвета, че неспазването на условията, предвидени в посочения регламент, или оттеглянето от Комисията на приемането на гаранциите, може да доведе до налагането на митническо задължение, натрупано за съответните сделки.

               (15)

               В случай на неспазване или оттегляне на гаранцията или при оттегляне от страна на Комисията на приемането на гаранцията, антидъмпинговото мито, наложено в съответствие с член 9, параграф 4 от основния регламент, се прилага автоматично съгласно член 8, параграф 9 от основния регламент,

         РЕШИ:
   Член 1
   Гаранциите, предложени от производителите износители посочени по-долу, както и от Китайската търговска камара на вносителите и износителите на метали, минерали и химикали, във връзка с антидъмпинговата процедура относно вноса на лимонена киселина с произход от Китайската народна република, се приемат.

               Държава

               Дружество

               Допълнителен код по TARIC

               Китайска народна република

               Anhui BBCA Biochemical Co., Ltd — No 73 Daqing Road, Bengbu City, 233010, Anhui Province

               A874

               Произведено от RZBC Co., Ltd — No 9 Xinghai West Road, Rizhao, Shandong Province и продавано от свързаното с него дружество за продажби RZBC Imp. & Exp. Co., Ltd — No 9 Xinghai West Road, Rizhao, Shandong Province

               A926

               Произведено от RZBC (Juxian) Co., Ltd — West Wing, Chengyang North Road, Ju County, Rizhao, Shandong Province и продавано от свързаното с него дружество за продажби RZBC Imp. & Exp. Co., Ltd – No 9 Xinghai West Road, Rizhao, Shandong Province

               A927

               TTCA Co., Ltd — West, Wenhe Bridge North, Anqiu City, Shandong Province

               A878

               Yixing Union Biochemical Co., Ltd — Economic Development Zone Yixing City 214203, Jiangsu Province

               A879

               Laiwu Taihe Biochemistry Co. Ltd, No 106 Luzhong Large East Street, Laiwu, Shandong Province

               A880

               Weifang Ensign Industry Co. Ltd, The West End, Limin Road, Changle City, Shandong Province

               A882

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 2 декември 2008 година.

            За Комисията

         Catherine ASHTON

            Член на Комисията

      (1)  ОВ L 56, 6.3.1996 г., стр. 1.

      (2)  ОВ L 143, 3.6.2008 г., стp. 13.

      (3)  Виж стр. 1 от настоящия брой на Официален вестник.